b"\n_START_ARTICLE_\nJean-Philippe Toussaint\n_START_PARAGRAPH_\nJean-Philippe Toussaint [\xc5\xbea(n)fil'ip tuss'\xc3\xa4\xc3\xa4(n)] (s\xc3\xbcndinud 29. novembril 1957 Br\xc3\xbcsselis) on Belgia kirjanik ja filmilavastaja. Ta kirjutab prantsuse keeles._NEWLINE_Toussaint s\xc3\xbcndis Br\xc3\xbcsselis, ent asus 1971. aastal elama Pariisi, kus omandas keskhariduse. 1978. aastal l\xc3\xb5petas ta Pariisi Politoloogiainstituudi (Institut d'\xc3\xa9tudes politiques de Paris) riigiteaduse alal ning sai aasta hiljem DEA (Diplome d'\xc3\xa9tudes approfondies) uuema ajaloo alal. 1980. aastate alguses t\xc3\xb6\xc3\xb6tas ta m\xc3\xb5nda aega prantsuse keele \xc3\xb5petajana Al\xc5\xbeeerias, hiljem on elanud veel Madridis ja Berliinis, seej\xc3\xa4rel Br\xc3\xbcsselis ja Korsikal.\n_START_SECTION_\nIsiklikku\n_START_PARAGRAPH_\nToussaint tutvus Al\xc5\xbeeerias viibides Madeleine Santandr\xc3\xa9aga, nad abiellusid 1983. aastal, neil on poeg ja t\xc3\xbctar."